## dachser_inteligent_logistics

Tlačová správa V Bratislave, 28. 11. 2019

**DACHSER svojich zamestnancov cielene vzdeláva a zapracováva**

**Pokiaľ ide o kvalifikovaných a lojálnych pracovníkov, DACHSER nenecháva nič na náhodu. Svojich nádejných zamestnancov pre rôzne pozície si sám školí a zaúča v praxi. Väčšina absolventov im zostáva verných. Najväčšie logistické školiace centrum DACHSERU pre zamestnancov z celého sveta sa nachádza v Nemecku, no ani pobočky v ostatných krajinách nezaostávajú a svojim ľuďom poskytujú priestor na profesijný a kariérny rast prostredníctvom rôznych vzdelávacích programov.**

Odborná kvalifikácia je čoraz dôležitejšia

V septembri začal DACHSER nové kolo tréningových programov. V Nemecku do nich nastúpilo 740 nováčikov. Okrem nich DACHSER nabral aj mnoho nových zamestnancov do logistickej prevádzky.

Generálny riaditeľ spoločnosti DACHSER Bernhard Simon pevne verí, že: „*Na poskytovanie excelentných logistických služieb sú potrební excelentní zamestnanci na všetkých úrovniach.“* Tradičná rodinná spoločnosť DACHSER vždy kládla veľký dôraz na vzdelávanie svojich zamestnancov. S novým školským rokom začalo pracovať v nemeckých pobočkách viac ako 740 budúcich logistických špecialistov. Budú sa školiť buď v obchodnej alebo prevádzkovej oblasti biznisu a 34 z nich absolvuje špeciálny duálny pracovno-študijný program DACHSERu. V súčasnej dobe má DACHSER v Nemecku 1860 ľudí v tréningových programoch. Spoločnosť cieli na zamestnávanie mladých logistických špecialistov, ktorých si v tomto programe sama vychová. Nie je neštandardné, že ľudia, čo pracujú v DACHSERi tu zostávajú naozaj dlhú dobu. V Nemecku napríklad pracuje v spoločnosti viac ako desať percent z celkového počtu 16 300 zamestnancov dlhšie ako 20 rokov.

Slovenský DACHSER v súčasnosti zamestnáva 205 zamestnancov a podobne ako jeho materská nemecká spoločnosť aj tu sa investuje do vzdelávania zamestnancov. *„Práve sa ukončilo vzdelávanie vedúcich zmien v prekládkovom termináli a v sklade kontraktnej logistiky, ktoré sa začalo v januári tohto roka. Bolo zamerané na rozvoj základných manažérskych zručností, ktoré potrebujú vedúci zmien pri riadení svojich ľudí v tímoch. Zamerali sme sa na témy ako: organizácia práce a času, zadávanie úloh a spätná väzba, vedenie porád, komunikácia, riešenie náročných pracovných situácií a pod. Vzdelávanie bolo ukončené záverečným testom, v ktorom si účastníci preverili získané vedomosti a ich uplatňovanie v praxi,“* vysvetľuje Alena Fratričová,HR manager zo slovenského DACHSERu.

Dôležité sú pri tom všetkom taktiež inovácie a vzdelávanie v IT odbore. Spoločnosť DACHSER má v nemeckom regióne Allgau jedno z najväčších IT oddelení medzi logistickými poskytovateľmi. V roku 2020 plánuje DACHSER IT rozšíriť škálu ponúkaných školení pre nových pracovníkov v IT v oblasti vývoja aplikácií, integráciu systémov a asistentov IT manažmentu. Celosvetovo je v DACHSERi za vysokú kvalitu IT služieb zodpovedných viac ako 730 zamestnancov.

Ako hovorí riaditeľ spoločnosti Bernhard Simon: *„Logistický priemysel čoraz viac bojuje s tým, ako prilákať dostatočne kvalifikovaných zamestnancov. Našou povinnosťou je inšpirovať ľudí, aby s nami v tomto vzrušujúcom odvetví pracovali a aby u nás zostali*.“ DACHSER v súčasnosti tvrdo pracuje na tom, aby prilákal aj nových vodičov kamiónov. Do školiacich programov v septembri nastúpilo 112 potenciálnych vodičov v Nemecku, celosvetovo je toto číslo 251.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk